Nog 'n wapenriller. | Die Vryburger
Beweerde omkopery en bedrog met die in- en uitvoer van wapens na en van Suid-Afrika word onthul in 'n verklaring deur 'n voormalige werknemer van 'n plaaslike handelaar.
Die werknemer sal na verwagting 'n staatsgetuie in 'n groter ondersoek deur die Valke wees. Die ondersoek gaan hoofsaaklik oor korrupsie by die Polisie se sentrale wapenregister in Pretoria.
Hoewel die valke tans geen kommentaar op die saak lewer nie, blyk dit dat ammunisie wat van die weermag gesteel is, deur die handelaar aangekoop is. Verdere bewerings sluit o.a. in:
* honderde wapens met vervalste reeksnommers is die land ingebring, terwyl groot hoeveelhede ook aan lande soos die Soedan (in minagting van 'n verbod deur die Verenigde Nasies (VN), Azerbaidjan, Kenia en Oman verskaf is.
* onwettige wapens wat ingevoer is, is van vals reeksnommer voorsien met die hulp van senior ofisiere by die SAPD se wapenregister.
* twee amptenare by die Direktoraat vir die Beheer oor Konvensionele Wapens (DCAC) in die Departement van Verdediging het gereeld koevertjies met kontantgeld ontvang.
* wettige reeksnommers is op wapenpermitte verander met ander nommers en so is daar glo minstens 200 verskillende wapens na Oman uitgevoer.
2 thoughts on "Nog 'n wapenriller."
B A Potgieter July 10, 2013 at 9:55 pm
Die Grootste Kriminele is in die Polisie en in die Staatsdiens. Kyk maar na die Krimineel ZUMA met al sy Vrouens en ander skelmpies.
Alette July 11, 2013 at 6:16 am
Deesdae is dit n status simbool om soos kriminele op te tree en jou optrede te regverdig dat jy n wetstoepasser is.
Dit vat verseker n krimineel om ander kriminele op te pas.
Nou vra jy jouself: weet die minister hiervan? Wat van die premier? Waar het die opdrag vandaan gekom om dit te doen? Wie was betrokke by die vervoer en hantering van die wapens?